cyanic-selkie/wikianc huggingface dataset:
Tayva Patch
Tayva Patch (18 Februarie 1953 – 21 November 2015) was 'n Amerikaanse aktrise. Sy is bekend vir haar rolle in die rolprente The Testaments: Of One Fold and One Shepherd (2000), Brigham City (2001), Little Secrets (2001), en My Girlfriend's Boyfriend (2010).
Callyspongia pambanensis
Callyspongia pambanensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1941 deur Rao.
Barberton-lughawe
Barberton-lughawe (ICAO: FABR) is 'n lughawe wat Barberton en sy omliggende gebiede in die Mpumalangaprovinsie van Suid-Afrika bedien.
Die lughawe lê op 'n hoogte van 690 m (2 250 vt) bo gemiddelde seevlak.
Daar is ligte by die aanloopbaan aangebring.
Denel 35mm-dubbeldoelkanon
Die Denel 35mm-dubbeldoelkanon is 'n nabybeveiligingstelsel vir oorlogskepe wat deur Denel Land Systems in Suid-Afrika vervaardig word. Dit doen tans diens op die Valourklas-fregatte van die Suid-Afrikaanse Vloot.
Pous Benedictus XIII
Benedictus XIII was die 245ste pous van die Rooms-Katolieke Kerk vir 5 jaar, 8 maande en 24 dae, van 1724 tot 1730. Vir 'n ander Pous Benedictus XIII, (Pedro de Luna, die laaste pous in Avignon) sien Teenpous Benedictus XIII.
Denel 35mm-dubbeldoelkanon
Funksie
Die kanon se primêre rol is om die skip teen 'n aanval deur helikopters, vliegtuie of missiele te verdedig. Dit het 'n sekondêre rol teen oppervlakskepe en landteikens, beide in simmetriese en asimmetriese oorlogvoering en ook in wetstoepassing waar akkuraatheid van kritieke belang is omrede kollaterale skade onaanvaarbaar mag wees.
Pous Benedictus XIII
Biografie
Pous Benedictus XIII is gebore as Pietro Francesco Orsini op 2 Februarie 1649 in Gravina, Koninkryk Napels. Hy was die seun van Fernando III Orsini, hertog van Gravina en Giovanna Frangipani della Tolfa. Hy was die laaste lid van die Orsini-familie wat pous geword het. Sy Orsini voorlopers was Pous Celestinus III en Pous Nicolaas III. Toe hy tot die orde van die Dominikane toegetree het, het hy die kloosternaam Vincenzo Maria Orsini op 13 Februarie 1668 aangeneem. Hy word priester gewy op 24 Februarie 1671 deur kardinaal Emilio Altieri (later Pous Clemens X). Vincenzo word kardinaal-priester van San Sisto op 22 Februarie 1672 en was later biskop van Manfredonia, biskop van Cesena en aartsbiskop van Benevento. Op 29 Mei 1724 volg hy Pous Innocentius XIII op en word gekroon op 4 Junie 1724 deur kardinaal Benedetto Pamphili. Hy regeer tot sy dood op 21 Februarie 1730 en word opgevolg deur Pous Clemens XII. Die naam ‘Benedictus’ beteken 'geseënde'.
Denel 35mm-dubbeldoelkanon
Ontwerp
Die stelsel bestaan uit twee GA35 snelvuur outomatiese kanonne langs mekaar gemonteer in 'n onbemande lae-radarwaarneembare toring. Teikenverkryging is deur die skip se eie soek-en-spoorradar, terwyl 'n Optronic spoorstelsel met infrarooi- en sigbare spektrummodes vuurbeheer lewer. 'n Beheerkonsole is in die skip se bedryfskamer geleë, hoewel die stelsel vol-outomaties funksioneer in die lugverdedigingsmodus.
'n Noodbeheerpaneel is op die agterkant van die toring aangebring. Die toring dring nie die dek binne waarop dit gemonteer is nie. Op die Valourklas fregatte is dit op die helikopterloods se dak gemonteer. Die toring is ten volle selfversorgend en vereis slegs 'n elektriese toevoer en 'n radardatavoer van die skip se gevegsbestuurstelsel en beheerkonsole.
Pous Benedictus XIII
Pontifikaat
Aanvanklik het Pous Benedictus XIII homself Benedictus XIV genoem, maar nadat die vorige Benedictus XIII as teenpous geklassifiseer is, het hy die volgnommer XIII gebruik. Hy het probeer om die dekadente lewenstyl van die Italiaanse priesters en kardinale te versober. Hy het die lotery van Rome verbied. Volgens kardinaal Lambertini (later Pous Benedictus XIV) het die pous nie geweet hoe om te regeer nie en het regering oorgelaat aan kardinaal Niccolo Coscia. Niccolo was die pous se sekretaris toe Benedictus aartsbiskop van Benevento was. Kardinaal Coscia het die pouslike skatkis geruïneer en moes uit Rome vlug na die pous se dood.
Denel 35mm-dubbeldoelkanon
Ontwerp
Die toring is in staat om 'n onbeperkte volle sirkel te deurkruis teen 70° per sekonde en klim van minus 10° (onder) tot 85° (bo) teen tot 40° per sekonde. Rekenaars in die toring doen al die ballistiese berekeninge en vuurbeheer. Die stelsel vereis slegs teenwoordige tyd-driedimensionele teikeninligting van die skip se gevegsbestuur- en spoorstelsels.
Senuweemiddel
Senuweemiddels is 'n klas van organiese chemikalieë wat die meganisme ontwrig waardeur senuweeboodskappe aan organe oorgedra word. Die ontwrigting word veroorsaak deur die blokering van asetielcholienesterase, 'n ensiem wat die afbreek van asetielcholien, 'n senuoordraer, kataliseer.
Pous Benedictus XIII
Pontifikaat
In sy buitelandse politiek het die pous te doen gekry met koning Johan V van Portugal en die Janseniste. Hy het Pous Urbanus VIII se verbod op die rook van tabak teruggetrek. Benedictus het self minstens 139 biskoppe gewy veral in Duitsland, Frankryk, Engeland en die nuwe wêreld. Die biskoppe het op hulle beurt weer nuwe biskoppe in hulle onderskeie lande gewy, met die gevolg dat 90% van die huidige biskoppe hulle episkopale lyn kan deurtrek na Pous Benedictus XIII.
Denel 35mm-dubbeldoelkanon
Ontwerp
Die hoë vlak van selfversorging, kompakte grootte en ligte massa maak installasie moontlik op 'n wye verskeidenheid van skepe van so klein as 200 ton.
Senuweemiddel
Vergiftiging deur 'n senuweemiddel lei tot sametrekking van pupille, oorvloedige speekselafskeiding, konvulsies, en onvrywillige urinering en defekasie, met die verskyning van die eerste simptome binne sekondes na blootstelling. Dood deur versmoring of hartstilstand kan binne minute volg weens die verlies aan die liggaam se beheer oor respiratoriese en ander spiere.
Pous Benedictus XIII
Pontifikaat
In 1712 het hy die bekende Spaanse trappe in Rome ingehuldig. Pous Benedictus is ook die stigter van die Universiteit van Camerino.
Senuweemiddel
Sommige senuweemiddels word maklik verdamp of geäerosoliseer, en die primêre roete van toegang tot die liggaam is die asemhalingstelsel. Senuweemiddels kan ook deur die vel geabsorbeer word, wat vereis dat diegene wat waarskynlik aan sulke agente blootgestel kan word, 'n volle lyfpak en 'n respirator moet dra.
Oksaalsuur
Oksaalsuur is 'n organiese verbinding met die formule (of C2H2O4). Dit het 'n molekulêre struktuur met twee karboksielsuur-groepe en dit is die eenvoudigste dikarboksielsuur. Sy soute heet oksalate.
Senuweemiddel
Senuweemiddels is gewoonlik kleurloos tot amberkleurig, smaaklose vloeistowwe wat na 'n gas kan verdamp. Die sarin en VX middels is reukloos; tabun het 'n effense vrugtereuk en soman het 'n effense kamferreuk.
Oksaalsuur
Suiwer oksaalsuur is 'n vastestof wat taamlik higroskopies is. Dit word gewoonlik as die dihidraat .2 verkoop. Dit is 'n wit kristallyne vaste stof wat 'n kleurlose oplossing in water vorm. Die suursterkte daarvan is baie groter as die van asynsuur. Oksaalsuur is 'n reduseermiddel en sy gekonjugeerde basis, bekend as oksalaat, is 'n cheleermiddel vir metaalkatione.
Masaaki Mori
Masaaki Mori (gebore 12 Julie 1961) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Denel 35mm-dubbeldoelkanon
Teenmissiel
In die teenmissielrol gebruik dit Advanced Hit Efficiency And Destruction (AHEAD)-ammunisie van RWM Schweiz AG. Hierdie rondtes stel 152 tungstenprojektiele na buite vry, op 'n voorafbepaalde afstand tussen 40 en 10 m vanaf die teiken. Dus produseer 'n 25-rondte sarsie van AHEAD-rondtes 3800 van hierdie klein projektiele wat dan die inkomende missiel vernietig. Kruisermissiele kan vernietig word op 2.5 km en 'n hoëspoedmissiel op 1.5 km afstand.
Simon Vagn Jensen
Simon Vagn Jensen (gebore 16 Maart 1956) is 'n Deense akteur. Hy is bekend vir sy rolle in die rolprente Jesus vender tilbage (1992) en Headhunter (2009).
Denel 35mm-dubbeldoelkanon
Teenmissiel
Die stelsel se missielafweervermoë word verder verbeter deur die toevoeging van Denel se geslotelus-vuurregstellingstelsel, wat projektiele al die pad na die teiken volg. Dit maak voorsiening vir teenswoordige tyd-regstellings van vooroordeelfoute in die stelsel en vergoed ook vir atmosferiese toestande.
Braamfontein (kiesafdeling)
Braamfontein, naby aan die middestad van Johannesburg, was een van die eerste kiesafdelings vir die Suid-Afrikaanse Volksraad in die heel eerste algemene verkiesing op 15 September 1910 ná Uniewording op 31 Mei dieselfde jaar.
In die eerste en enigste verkiesing in Braamfontein wen die Unionisteparty se A.W. Sampson met 'n meerderheid van 410 stemme teen die Regerende Party se H.B. Papenfus.
Tomoyuki Kajino
Tomoyuki Kajino (gebore 11 Julie 1960) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Pous Benedictus XIII
Verering
Op 21 Februarie 1931 word Pous Benedictus XIII deur Pous Pius XI tot "Dienaar van God" verklaar.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Opvolging
Basis URL: en:Pope Benedict XIII
Shane Richie
Shane Richie (gebore 11 Maart 1964) is 'n Engelse akteur en skrywer. Hy is bekend vir sy rolle in die rolprente Flushed Away (2006) en Prisoners of the Sun (2013), en in die televisiereekse EastEnders (1985) en Burnside (2000).
Oksaalsuur
Oksaalsuur kom in talle natuurprodukte voor soos rabarber en spinasie. Een tipe nierstene bestaan uit 'n neerslag van kalsiumoksalaat.
Geskiedenis
Die bereiding van soute van oksaalsuur vanuit plante was bekend sedert 1745, toe die Nederlandse botanikus en dokter Herman Boerhaave 'n sout van uit die plant Oxalidaceae geïsoleer het. Teen 1773 het François Pierre Savary van Fribourg, Switserland oksaalsuur van die sout in hierdie plante geïsoleer.
In 1776 het die Sweedse chemici Carl Wilhelm Scheele en Torbern Olof Bergman oksaalsuur vervaardig deur suiker met gekonsentreerde salpetersuur te laat reageer; Scheele het die suur wat tot gevolg gehad het,  suikersuur  genoem. Teen 1784 het Scheele aangetoon dat suikersuur identies was aan oksaalsuur uit natuurlike bronne.
In 1824 het die Duitse chemikus Friedrich Wöhler oksaalsuur verkry deur sianogeen met ammoniak in waterige oplossing te laat reageer. Hierdie eksperiment verteenwoordig moontlik die eerste sintese van 'n natuurlike produk.
Gebruike
Een kwart van die geproduseerde oksaalsuur sal as kleurmiddel gebruik word in kleurprosesse. Dit word in bleikmiddels gebruik, veral vir pulphout. Dit word ook in bakpoeier en in silika-analise-instrumente gebruik.
Die belangrikste toepassings van oksaalsuur is skoonmaak of bleiking, veral vir die verwydering van roes. Die nut daarvan in roesverwyderingsagente is te danke aan die vorming van 'n stabiele, wateroplosbare sout, 'n ferrioksalaatioon.
Oksaalsuur word deur sommige byeboere gebruik as 'n gif teen die varroa-parasiet.
Oksaalsuur word soms gebruik in die aluminium-anodiseringsproses, met of sonder swaelsuur. In vergelyking met die anodisering van swaelsuur, is die bekleding dunner en vertoon dit 'n laer oppervlakruwheid.
Preorbitaalklier
Die preorbitaalklier is 'n gepaarde eksokriene klier wat in die meeste spesies van hoefdiere gevind word, en wat homoloog is aan die traanklier van die mens. Hierdie kliere is gragsplete, donkerblou tot swart van kleur, met byna kaal vel wat vanaf elke ooghoek strek. Hulle word gevoed deur 'n kombinasie van die talgkliere en soedoriferuskliere, en hulle produseer afskeidings wat feromone en ander chemiese verbindings bevat. Meeste hoefdiere deponeer dikwels hierdie afskeidings op takkies en gras as 'n metode van kommunikasie met ander diere.
In serwids
Hertagtiges het sewe groot eksterne reukkliere, versprei oor hul liggame. Hierdie kliere is die voorkopkliere (geleë op die voorkop), die preorbitaalkliere (geleë onder die oë), die nasale kliere (geleë binne-in die neusgate), die interdigitale kliere (geleë tussen die tone), die preputiaalklier (geleë binne-in die voorhuid van die bok se penis), die metatarsaalkliere (geleë buite die agterbene), en die tarsaalkliere (geleë binnekant van die agterste bene). Maar dit is nie hul primêre funksie, funksioneer die speekselkliere ook as reukkliere. Edelherte maak swaar staat op hierdie reukkliere om met ander lede van hul spesie te kommunikeer, en moontlik selfs met lede van ander spesies. 'n Gemsbok kan sy preorbitaalklier bloot vir die plesier aan 'n tak vryf.
In bovids
Die horingdraers (familie Bovidae) bestaan uit ongeveer 140 spesies van herkouers waar ten minste die manlikes onvertakte, hol horings dra, bedek in 'n permanente skede van keratien. Die meeste spesies van bovids spasieër hulself oor hul habitat; en territoriale gedrag is die algemeenste tipe van spasiëringsgedrag.
Caprids (klein bokke, soos die skape, bokke, muskusos, serows, gorals, en verskeie soortgelyke spesies) gebruik hul preorbitaalkliere om sosiale rangorde te bevestig. Byvoorbeeld, wanneer kompetisie ontstaan tussen twee weidingskape (Ovis aries), word daar waargeneem dat hulle mekaar se preorbitaalkliere bevoel. Deur die stuur en ontvang van olfaktoriese leidrade, blyk hierdie gedrag te wees as 'n boodskap van dominansie-bevestiging en van 'n gevegsvoorkoming, wat andersins potensieel skadelik sou wees tydens die stamp met die voorkoppe.
Die alcephine bovids (die wildebees, rooihartbees, hirola, bontebok, blesbok en verskeie soortgelyke spesies) het preorbitaalkliere wat komplekse mengsels van chemiese verbindings afskei. Die preorbitaalkliere van die bontebok (Damaliscus pygargus pygarus) is groter in ramme as in ooie. Hul afskeidings bevat ten minste veertig verskillende chemiese verbindings, en word gedeponeer op die gras en takkies op die grense van hul gebied. Die merk van plantstingels met die preorbitaalklier se afskeidings vind by beide geslagte plaas. In teenstelling met die duikers en raphicerids, is die klipspringer (Oreotragus oreotragus) 'n spesie van semi-kuddediere, terwyl die hirola (Beatragus hunteri) 'n volledige kuddedier is. Nietemin vertoon hierdie diere territoriale reukmerking van gras deur afskeidings van hul preorbitaalkliere.
Géza Anda
Géza Anda (Hongaarse uitspraak: ɡeːzɒ ˈɒndɒ; 19 November 1921 - 14 Junie 1976; Oosterse naamorde: Anda Géza) was 'n Switsers-Hongaarse pianis. Hy was 'n gevierde interpreteerder van die klassieke en romantiese repertorium en was veral bekend om sy uitvoerings en opnames van die musiek van Mozart. Hy was ook 'n uitnemende interpreteerder van die musiek van Beethoven, Schumann, Brahms en Bartók. Hy was op sy dag as 'n uitsonderlike kunstenaar beskou, wat oor 'n pragtige, natuurlike en foutlose tegniek beskik het wat aan sy konserte 'n unieke kwaliteit verleen het. Sedert sy afsterwe in 1976 op vier-en-vyftigjarige ouderdom het sy hoë reputasie egter ietwat vergete geraak. Die meeste van sy opnames was op die Deutsche Grammophon plate-etiket gemaak.
Vroeë jare
Anda is in 1921 in Boedapest gebore. Hy het onder sommige van die mees luisterryke pedagoë van die 20ste eeu soos Imre Stefaniai en Imre Keéri-Szántó gestudeer, en 'n leerling van Ernst von Dohnányi en Zoltán Kodály aan die Franz Liszt Akademie in Boedapest geword. In 1940 het hy die Liszt-prys verower, en in die daaropvolgende jaar internasionale bekendheid verwerf met sy uitvoering van Brahms se Klavierconcerto nr. 2.
Middeljare
In die middel van die vyftigerjare het Anda meesterklasse gegee aan die Salzburg Mozarteum, en in 1960 het hy 'n pos as direkteur van die Luzern-meesterklasse aanvaar, waarmee hy vir Edwin Fischer opgevolg het. Sy studente het Per Enflo ingesluit, wat later bekend geword het vir sy werk in wiskundige analise.
Visuile
Visuile (Scotopelia) is 'n genus van voëls in die familie van ware uile (Strigidae). Die genus omvat drie spesies.
Géza Anda
Middeljare
'' "Vanaf die begin van sy loopbaan was hy wat mens 'n filosoof-virtuoos kon noem. In sy lewenslange soeke na die perfekte balans, .... tussen intellek en instink, het hy vele fasette van musiekmaak ondersoek." Hy is in 1965 vereer deurdat hy as Chevalier'' van die Ordre des Arts et des Lettres aangewys is, en in 1970 het hy 'n erelid van die Koninklike Musiekakademie geword.
Callyspongia parva
Callyspongia parva is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Géza Anda
Middeljare
Hy is op 14 Junie 1976 in Zürich, Switserland oorlede. Die doodsoorsaak was kanker van die slukderm.
Callyspongia parva
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1984 deur Desqueyroux-Faúndez.
Renault Clio
Die Renault Clio is 'n superminimotor, wat deur die Franse motorvervaardiger Renault gebou word. Dit is in 1990 bekendgestel, en is reeds in sy vierde geslag sedert 2012. Die Clio het aansienlike kritiek verduur en kommersiële sukses ervaar, om sedert sy bekendstelling, jaar-na-jaar, een van Europa se topverkopermotors te bly. Dit word grootliks gekrediteer vir die herstel van Renault se reputasie en statuur ná 'n moeilike tweede helfte van die 1980's.
Konfusius
Konfusius of Confusius (Chinees: 孔子, letterlik vertaal: "Heer Kong"; volgens oorlewering 551 v.C. - 479 v.C.) is die bekendste Chinese wysgeer. Sy Chinese naam was K'oeng Foe-tsoe wat "meester K'oeng" beteken. Die Katolieke sendelinge wat baie eeue na sy dood in China aangekom het en daar van die merkwaardige man gehoor het, het sy naam verlatyn s tot Confucius.
Renault Clio
Die Clio is een van slegs twee motors, saam met die Volkswagen Golf, wat twee keer as die "Europese Motor van die Jaar" bekroon is, in 1991 en 2006. Die Clio word in Japan verkoop as die Renault Lutecia (ルノー ルーテシア Runo Rūteshia) omdat Honda die regte hou op die naam Clio, met die Honda Clio in 1984.
Konfusius
Hy het maatskaplike en morele beginsels verkondig wat ’n groot invloed op die Chinese samelewing en denke gehad het. Hy het ook 'n groot invloed op lande soos Japan, Korea en Viëtnam uitgeoefen.
Konfusianisme
Konfusius was 'n denker en sosiale filosoof en het veral persoonlike moraliteit en die moraliteit van die regering beklemtoon, sowel as die korrektheid van sosiale verhoudings, geregtigheid en opregtheid. Sy denke het ontwikkel tot 'n filosofiestelsel bekend as Konfusianisme.
Die leringe van Konfusius het mettertyd 'n uiters belangrike invloed op die Chinese lewenswyse en denkwyse uitgeoefen."Hy het self gesê: ' Ek leer niks nuuts nie. Al wat ek doen is om die antieke wysheid oor te dra.'"Maar hy het meer as dit gedoen. Hy het uit die leringe van die antieke China die beste gehaal en dit aan sy mense oorgedra in 'n helder en duidelike vorm.
Sy vroeë lewe
Konfusius se oorspronklike naam was Kong Qiu of Zhong Ni. As kind was hy 'n gretige leerder en hy het baie in rituele belanggestel. Toe hy groot was het hy 'n staatsamptenaar geword wat plase en beeste hanteer het. Daarna het hy 'n onderwyser geword.
Die praktiese denker
Soos Sokrates het Konfusius soms vrae gestel, sonder om dit self te beantwoord. Hy wou eerder hê dat mense daaroor moes nadink, sodat hulle van ander mense en veral uit die geskiedenis kon leer. Hy was van mening dat persone met kennis en vaardighede in hoë posisies aangestel moes word, en nie net persone uit magtige families nie.
Konfusius wou hê dat mense eerder aan ander mense as oor geld en besittings dink. Hy het egter ook gevoel dat daar sterk reëls in die samelewing moet wees en dat mense dit moet gehoorsaam. Hy het gereken dat daar vyf tipiese verhoudings tussen mense bestaan, wat elk sy eie reëls het, naamlik:
Hy het hierdie tradisionele verhoudings die 'vyf prototipes' genoem. Konfusius het gesê dat beide partye aan reëls onderhewig is. Byvoorbeeld, 'n onderdaan moet aan 'n prins gehoorsaam wees, maar 'n prins moet ook na sy onderdane luister en goed en regverdig oor hulle regeer.
Invloed
Sy filosofie lê die nadruk op die persoonlike en die bestuur van moraliteit, orde, en respek vir die meerdere, en het veral gewild geword deur die sterk tradisionele Chinese stellinginnames. Konfusius word veral vereer deur onderwysers, studente en konfusianiste. Die belangrikste geboue vir die konfusianiste is die konfusiustempels.
Die invloed van Konfusius op die Chinese beskawing kan nie oorskat word nie. Dit het ook invloed buite China in Taiwan, Japan, Korea en Vietnam. Dit kom veral deur die Konfusianisme, die leer wat ontwikkel is deur sy dissipels en kommentators. "Die Gesprekke van Konfusius" (Lunyu) is 'n kort versamelwerk met besprekings wat hy gehad het met dissipels en wat na sy dood versamel is. Die boek bevat die belangrikste hoofgedagtes van sy onderrig.
In die moderne era bestaan konfusiaanse bewegings, soos die Nuwe Konfusianisme, nog steeds, maar tydens die Kulturele Rewolusie is Konfusianisme dikwels aangeval deur leidende figure in die Kommunistiese Party van China. Dit was gedeeltelik 'n voortsetting van die veroordelings van Konfusianisme deur intellektuele en aktiviste in die vroeë 20ste eeu wat dit as 'n oorsaak van die etnosentriese geslote-gedagte benaderings en die weiering van die Qing-dinastie om te moderniseer beskou het. Volgens diegene het dit gelei tot die tragedies wat in die 19de eeu in China uitgespeel het.
Konfusius se werke word bestudeer deur geleerdes in baie ander Asiatiese lande, veral dié in die Chinese kulturele gebied, soos Korea, Japan en Vietnam. Baie van die lande hou steeds die tradisionele gedenkgeleentheid elke jaar.
Die Ahmadiyya Moslem Gemeenskap glo dat Konfusius 'n Goddelike Profeet van God was, soos Laozi en ander vooraanstaande Chinese persoonlikhede.
In die moderne tyd, word Asteroïde 7853, "Konfusius", is vernoem na die Chinese denker.
Søren Elung Jensen
Søren Elung Jensen (7 Julie 1928 – 22 Januarie 2017) was 'n Deense akteur en regisseur. Hy was bekend vir sy rolle in die rolprente Støv på hjernen (1961), Støv for alle pengene (1963), en King Lear (1970), en in die televisiereeks The Kingdom (1994).
Angela Bettis
Angela Bettis (gebore 9 Januarie 1973) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente Girl, Interrupted (1999), May (2002), en Toolbox Murders (2004).
Angela Paton
Angela Paton (11 Januarie 1930 – 26 Mei 2016) was 'n Amerikaanse aktrise. Sy is bekend vir haar rolle in die rolprente Flatliners (1990), Groundhog Day (1993), Lolita (1997), en American Wedding (2003).
Charles Neidich
Charles Neidich (gebore in 1953) is 'n Amerikaanse klassiek klarinettis, komponis en dirigent.
Vroeë loopbaan
Charles Neidich is 'n boorling van New York en van Russiese en Griekse afkoms. Hy het op agtjarige ouderdom met klarinet-studies onder sy vader, Irving Neidich, begin, en sy studies voortgesit onder die bekende onderwyser Leon Russianoff en later in Moskou onder Boris Dikov. Sy reputasie het geleidelik gegroei sedert sy New Yorkse buiging in 1974 (terwyl hy steeds 'n student was aan die Yale-universiteit). 'n Reeks toekennings het daartoe bygedra om sy loopbaan 'n hupstoot te gee naamlik, 'n silwer medalje tydens die 1979 Genève Internasionale Musiekkompetisie, tweede prys tydens die Münchense Internasionale Kompetisie in 1982, en een van drie groot pryse tydens die Accanthes Internasionale Kompetisie van 1984 in Parys. In 1985 het hy die eerste groot klarinetkompetisie in die Verenigde State gewen (die Walter W. Naumburg-kompetisie) wat hom as solis bekendheid laat verwerf het.
Prestasies
Neidich het 'n invloedryke rol in die herstel van oorspronklike weergawes van werke en die openbare uitvoering daarvan gespeel. 'n Lys van die klassieke klarinetstukke wat in hul oorspronklike vorm deur hom herstel is sluit werke so uiteenlopend soos die Klarinetconcerto van Mozart, die concertos van Weber en Copland, die Soireestücke van Schumann, en die Andante en Allegro van Ernest Chausson, in. Neidich is 'n ywerige ondersteuner van nuwe musiek en het die eerste uitvoerings van die werke van Milton Babbitt, Elliott Carter, Edison Denisov, Helmut Lachenmann, William Schuman, Ralph Shapey, Joan Tower, Katia Tchemberdji, Vasilii Lobanov en andere gespeel. Hy is 'n voorstander van John Corigliano se Concerto en het die werk oral in die Verenigde State opgevoer, vernaam saam met die Syracuse Simfonieorkes en Jacksonville Simfonieorkes. Neidich het talle opnames op sowel moderne as historiese instrumente gemaak; beide as solis, en saam met sy blaasensemble Mozzafiato op historiese (periode) instrumente.
Neidich het sy aandag hierna op dirigeer gevestig en saam met die Avanti-kamerorkes, Tapiola Sinfonietta (Helsinki) en die San Diego Simfonieorkes (in 'n drieledige rol as dirigent, solis en komponis) verskyn. Hy het ook verskyn tydens die Kirishima-fees in Japan en in Bulgarye saam met die Plovdiv Staat-filharmoniese orkes.
Hy was vanaf 1985 tot 1989 professor in klarinet aan die Eastman Musiekskool, en is tans verbonde aan die fakulteite van die Juilliard-skool, Manhattan Musiekskool, Mannes-kollege en die City University of New York, Queens College.
Lew Davis
Lew Davis (16 Julie 1884 – 13 Januarie 1948) was 'n Amerikaanse akteur. Hy was bekend vir sy rolle in die rolprente Soul Mates (1916) en It's a Wonderful Life (1946).
Francois van Heyningen
Francois van Heyningen (1935–2015) was 'n Afrikaanse akteur, sanger, skrywer en radio-omroeper. Van Heyningen is bekend vir rolprente soos Die Banneling (1971), Sien jou môre (1970) en Z.E.B.R.A. (1971). Hy was ook die stem van Francois Fonselet in die oorgeklankte TV-drama, Die Meisie van Avignon. Hy was as omroeper by die Afrikaanse Radiodiens, Springbokradio en later by Radio Pretoria betrokke, en het op 'n tyd Springbokradio se drama-departement bestuur. Hy het meer as 12 radioverhale met meer as 1800 episodes geskryf, waaronder Agent Nul-dubbel-nul-ag, Huis Vergeet-my-nie en Kringloop van die lewe. 'n Geestelike boek, genaamd Hoe om suksesvol te lewe, het uit sy pen verskyn en is deur Lux Verbi uitgegee.
Canon EF 500mm lens
Die Canon EF 500mm lense is 'n groep van super-telefotolense wat deur Canon vervaardig word, en wat almal dieselfde fokuslengte besit.
Hierdie lense het EF-lenspassings, en pas op die Canon EOS lyn van digitale enkellensreflekskameras.
Francois van Heyningen
Beknopte biografie
Francois van Heyningen is op 23 Mei 1935 op Theunissen gebore en het op 'n plaas in die distrik Bultfontein grootgeword. Heyningen het later by die SAUK in Bloemfontein begin werk. Hy was 'n gegradueerde met hoofvakke wat onder meer geskiedenis, musiekgeskiedenis, kerkgeskiedenis en kommunikasiekunde ingesluit het.
Canon EF 500mm lens
Hierdie lense word mees algemeen deur sport- en wildfotograwe gebruik.
Drie EF 500mm lense is beskikbaar gestel, en almal is L-reeks lense. Die mees onlangse, die 4L IS II, is in 2012 vrygestel en is die enigste model tans in produksie.
Francois van Heyningen
Beknopte biografie
Heyningen was met die sopraan Lucille Ackerman getroud. Sewe kinders is uit dié huwelik gebore en ten tyde van sy dood was daar 11 kleinkinders.
Hy is op 14 Oktober 2015 in die ouderdom van 80 aan longontsteking oorlede, nadat hy geval en 'n ribbebeen en rugwerwel gebreek het.
Meflokien
Meflokien, bemark onder die handelsname Lariam en Mefliam, is 'n geneesmiddel wat gebruik word om malaria te voorkom of te behandel. Wanneer dit gebruik word vir die voorkoming word dit een keer per week geneem en daar moet begin word een week voor potensiële blootstelling en vir vier weke na besoek aan die malariagebied. Dit kan gebruik word om ligte of matige malaria mee te behandel maar moet nie gebruik word vir ernstige malaria nie. Dit word per mond geneem.
Ernstige newe-effekte sluit in potensiële langtermyn-geestelike gesondheidsprobleme soos depressie, hallusinasies, en angs en neurologiese newe-effekte soos swak balans, aanvalle, en trillings in die ore. Dit word dus nie aanbeveel vir mense met 'n geskiedenis van geestelike gesondheidsprobleme of epilepsie nie. Algemene newe-effekte sluit in braking, diarree, hoofpyn, en 'n uitslag. Dit word ook nie aanbeveel tydens swangerskap nie, tensy ander opsies nie beskikbaar is nie. Dit moet ook nie gebruik word tydens borsvoeding nie.
Mediese gebruik
Meflokien word gebruik om sekere vorme van malaria beide te voorkom of te behandel.
Malaria voorkoming
Meflokien is nuttig vir die voorkoming van malaria in alle gebiede, behalwe vir diegene waar parasiete weerstand bied teen verskeie middels, en is een van verskeie anti-malariamedisynes aanbeveel deur die Amerikaanse "Centers for Disease Control" vir hierdie doel. Dit word ook aanbeveel deur die "Aansteeklike siektevereniging van Amerika" vir malariaprofilakse as 'n eerste- of tweedelynmiddel, na gelang van weerstandpatrone in die malaria gevind in die geografiese streek wat besoek word. Dit word gewoonlik reeds een tot twee weke voor die besoek aan 'n gebied met malaria geneem. Doksisiklien en atovakwoon/proguanil bied beskerming binne een tot twee dae en mag beter verdra word. As 'n persoon siek word ten spyte van malariaprofilakse met meflokien, sal die gebruik van halofantrien en kinien vir behandeling moontlik ook oneffektief wees.
Newe-effekte
Meflokien is teenaangedui in diegene met 'n vorige geskiedenis van aanvalle of 'n onlangse geskiedenis van psigiatriese afwykings. Ernstige newe-effekte wat hospitalisasie vereis is egter skaars. In vergelyking met ander malariaprofilakse-regimens, mag meflokinoon moontlik meer newe-effekte veroorsaak in nie-swanger reisigers. In swanger reisigers, blyk dit om 'n minimale risiko vir die fetus in te hou.
Blinksuikerbos
Die blinksuikerbos (Protea burchellii) is 'n blomdraende struik wat aan die bekende Protea genus behoort. Die plant is endemies aan Suid-Afrika en kom voor van die Hottentots-Hollandberge tot die Olifantsrivierberge, Kaapstad tot Hopefield-vlakte, Witzenbergvlakte, Piketberg en boonste gedeelte van die Breederiviervallei waar dit deel van die fynbos-bioom is. Die struik is regop en word tot 3.0 m hoog en blom hoofsaaklik van Junie tot Augustus.
Vuur vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in 'n verskeidenheid habitatte maar verkies meer vrugbaarder grond.
In Engels staan dit as die Burchell's Sugarbush bekend.
Fjodor Koezmitsj
duimnael|200px|Fjodor Koezmitsj in Tomsk. Fjodor Koezmitsj (Russies: Фёдор Кузьмич; oorl. 1 Februarie 1864 in Tomsk), ook Fjodor van Tomsk, was ’n Russies-Ortodokse starets (raadgewer). Hy is in 1984 deur dié kerk tot heilige verklaar.
Daar is ’n legende wat in sy tyd bestaan het en steeds die belangstelling wek dat hy Aleksander I van Rusland was wat in 1825 voorgegee het hy het gesterf sodat hy ’n hermiet kon word. Hy is in dié jaar deur sy broer Nikolaas I opgevolg.
Vreemde vlieënde voorwerp
Die term vreemde vlieënde voorwerp (VVV) is 'n vertaling van die Engelse unidentified flying object (UFO) en verwys na elke vlieënde of skynbaar vlieënde voorwerp of verskynsel wat in die lug of aan die hemel waargeneem word en wat vanweë sy kenmerke vir mense wat dit raaksien, raaiselagtig blyk te wees. Die term word in die omgangstaal net soos "vlieënde piering" dikwels as 'n sinoniem vir ruimtetuie van moontlik buiteaardse oorsprong gebruik, alhoewel hierdie definisie tot dusver nog op suiwer spekulasie berus. Die meeste VVV's word tydens ondersoeke as konvensionele voorwerpe of verskynsels geïdentifiseer. Die term word wyd gebruik vir beweerde waarnemings van buiteaardse ruimtetuie.
Studies
Uit studies is vasgestel dat die meerderheid van die VVV-waarnemings verkeerd geïdentifiseerde voorwerpe of natuurverskynsels is — meestal vliegtuie, ballonne, insluitend satelliete en astronomiese voorwerpe soos meteoroïdes, helder sterre en planete. 'n Klein persentasie is bedrog. Minder as 10% van die berigte waarnemings bly na 'n behoorlike ondersoek onverklaarbaar, en kan daarom in die strengste sin as ongeïdentifiseer geklassifiseer word. Terwyl voorstanders van die buiteaardse hipotese voorstel dat hierdie onverklaarbare verslae van buiteaardse ruimtetuie is, kan die nulhipotese nie uitgesluit word dat hierdie verslae bloot ander gewone verskynsels is wat nie geïdentifiseer kan word nie as gevolg van 'n gebrek aan volledige inligting of weens die subjektiwiteit van die verslae. In plaas daarvan om die nulhipotese te aanvaar, is VVV-entoesiaste geneig om met spesiale pleidooie te werk deur vreemde, ongetoetste verklarings vir die geldigheid van die buiteaardse hipotese te bied. Dit is in stryd met die Ockham se skeermes.
VVV's het 'n heersende tema in moderne kultuur geword, en die sosiale verskynsels was die onderwerp van akademiese navorsing in sosiologie en sielkunde.
VVV's in Suid-Afrika
Honderde voorvalle is al gerapporteer waar VVV's in Suid-Afrika opgemerk is. Volgens UFO Statistics, ’n organisasie wat data oor ruimtewesens versamel, is twee lyke van ruimtewesens op 10 Julie 1953 in Suid-Afrika gevind. Na bewering is 'n verdere twee lewende ruimtewesens in Mei 1989 van Suid-Afrika na Amerika vervoer. Later die jaar is berig dat die VVV blykbaar deur die Suid-Afrikaanse Lugmag afgeskiet is en iewers in die Kalahari geval het.
Hoër Meisieskool Rustenburg
Stigting
In 1893 het ’n groep mense onder leiding van ds. B.P.J. Marchand van die NG gemeente Rondebosch bymekaargekom en besluit daar was ’n dringende behoefte aan ’n meisieskool in Rondebosch. Hulle het ’n gedeelte van die landgoed Rustenburg bekom en op 19 Januarie 1894 het die eerste klasse begin aan wat toe bekendgestaan het as die Hoër Meisieskool Rondebosch, Rustenburg. Aanvanklik was daar 76 leerlinge, onder wie sewe koshuisbewoners en 11 seuns. Ondanks die staat se pogings om seuns almal aan die Hoërskool Seunskool Rondebosch te laat inskryf, het kindertuinklasse nog tot in die 1940’s seuns bevat, net soos meisies ook die seunskool se kindertuin bygewoon het.
Verhuising
Van 1921 af was daar weer druk op die perseel van Rustenburg in Hoofweg, Rondebosch, en in 1929 het die skoolraad die landgoed Erinville aangekoop asook die aangrensende eiendom Charlie’s Hop. ’n Aantreklike nuwe gebou is opgerig en in 1932 het 311 leerlinge van st. 7 tot 10 daarheen verhuis en 400 leerling agtergelaat in wat toe die Laer Meisieskool Rustenburg geword het.
Die skool se vooraansig het met die jare sy klassieke karakter behou, maar mettertyd is nuwe klaskamers aangebou, ’n musiekblok asook ’n skoolsaal in 1971.
Satoru Mochizuki
Satoru Mochizuki (gebore 18 Mei 1964) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Shannon Beveridge
Shannon Beveridge (gebore 19 Maart 1992) is 'n Amerikaanse aktrise.
Dub Taylor
Dub Taylor (26 Februarie 1907 – 3 Oktober 1994) was 'n Amerikaanse akteur en regisseur. Hy was bekend vir sy rolle in die rolprente Bonnie and Clyde (1967), The Wild Bunch (1969), The Getaway (1972), en Maverick (1994).
Nivenia binata
Nivenia binata is 'n immergroen struik wat tot die Iridaceae familie behoort. Die spesie is endemies aan die Wes-Kaap en vorm deel van die fynbos-bioom.
Tom Jensen (akteur)
Tom Jensen (gebore 30 November 1965) is 'n Deense akteur. Hy is bekend vir sy rolle in die rolprente Suture (1993), Allegro (2005), en The Reunion (2011).
Bospeper
Die bospeper (Piper capense) is 'n boom van die genus piper en staan as die wild peper in Engels bekend. In Suid-Afrika kom dit in die Wes-Kaap, Oos-Kaap, KwaZulu-Natal, Limpopo en Mpumalanga voor. In Afrika kom dit in Angola, Burundi, Comore-eilande, Demokratiese Republiek die Kongo, Ekwatoriaal-Guinee, Eswatini, Ethiopië, Gaboen, Ghana, Golf van Guinee Eilande, Guinee, Kameroen, Kenia, Liberië, Madagaskar, Malawi, Mosambiek, Nigerië, Rwanda, Sierra Leone, Soedan, Tanzanië, Uganda, Zambië en Zimbabwe voor.
Die boom se FSA-nommer is 34.5.
VfL Halle 1896
VfL Halle 1896 is 'n sportklub uit Halle in die deelstaat Sakse-Anhalt in Duitsland. Benewens sokker het die klub ook afdelings vir handbal, vlugbal, tafeltennis en gimnastiek.
Die klub is op 16 Julie 1896 gestig as Hallescher Fußballclub von 1896 en was een van die stigterslede van die DFB in 1900 in Leipzig. Die klub het in 1909 een van die eerstes in Duitsland geword om sy eie stadion aan te koop en op 4 September 1910 is die nuwe sportkompleks amptelik ingewy met ’n wedstryd teen VfB Leipzig, die toenmalige topklub van Duitsland. Die wedstryd het 10 000 toeskouers getrek.
Die klub het op 23 September 1919 met Kaufmännischen Turnverein Halle saamgesmelt om VfL Halle von 1896 te vorm. In April 1920 het die twee klubs weer uitmekaargespat, maar die klub het sy nuwe naam behou. Die klub het die kampioen van Sentraal-Duitsland in 1917 en 1919 geword, maar as gevolg van die Eerste Wêreldoorlog het daar nie uitklopwedstryde om die Duitse titel tussen 1914 en 1920 plaasgevind nie.
Tussen 1937 en 1944 het die klub in die Gauliga Sentraal meegeding, destyds op die hoogste vlak van die Duitse sokkerstruktuur. Na die Tweede Wêreldoorlog is die klub deur die Geallieerdes ontbind. Die klub is op 10 November 1946 as SG Giebichenstein herstig en op 14 Mei 1949 is die klub herdoop na SG Genossenschaften Halle. In 1951 het die klub BSG Empor Halle uit die voorafgaande klub ontstaan, wat op 1 Augustus 1990 die naam SV Empor Halle aangeneem het. Op 4 Julie 1991 het die klub weer die tradisionele naam VfL Halle 1896 teruggeneem.
Die klub het nie gedurende die tydperk van die DDR baie sukses behaal nie en kon slegs vir een seisoen (1980) die DDR-liga (tweede vlak) haal. Die klub speel al jare lank tweede viool teen die liefling-klub van die stad, Hallescher FC. Die klub se grootste moderne prestasie is in 1999 behaal toe daar verrassend na die Regionalliga op die derde vlak gepromoveer is, maar die klub is in 2000 deur die DFB verplig om uit die Oberliga te relegeer as gevolg van finansiële probleme.
Piriet
Piriet (ook bekend as ysterkies of ysterpiriet) is 'n mineraal met formule wat volop aangetref word in 'n verskeidenheid van geologiese formasies soos hidrotermale are of as deel van sedimentêre lae of metamorfiese gesteentes.
Struktuur
Die pirietstruktuur is die argetipe van die C2-strukture in die strukturbericht-klassifikasie. Die struktuur het 'n primitief-kubiese eenheidsel.
Die posisies is:
Die interne rotasie-simmetrie van die non-simmorfe Pa3-ruimtegroep waartoe dit behoort is nogtans taamlik laag. Die lokale simmetrie van die ysteratome is net en hulle is deur 'n vervormde oktaëder van swawelatome omring. Die swawelatome vorm pare wat as die disulfiedioon beskou kan word. Die ysteratoom se oksidasietoestand is Fe(II) en in die sterke kristalveld van die disulfiedione is dit in 'n laespintoestand met 'n diamagnetiese konfigurasie te vir die 3d-elektrone.
Oplosbaarheid
Piriet se oplosbaarheid in water is uiters klein en moeilik meetbaar. Die oplosbaarheidsproduk vir die reaksie:
In aangesuurde water kan 'n ander ewewig optree:
Dié ewewig se konstante pK = -13,84. Dit beteken dat in neutrale water met pH=7, 'n nanomolêre konsentrasie [Fe2+]= 10-9 saam met 'n pikomolêre konsentrasie [HS2-]=10-12 volstaan om pirietneerslae te veroorsaak. Dit gebeur nogtans slegs onder reduserende omstandighede, maar dit verklaar waarom piriet 'n uiters algemene mineraal is.
Callyspongia patula
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Inlegkunde
Inlegkunde (Engels: eisegese; Duits: Hineininterpretierung) is die proses om 'n teks of deel van 'n teks so te ontleed dat dit die persoon se eie vooroordele weerspieël eerder as om die objektiewe gegewens binne 'n literêre werk weer te gee. So word 'n betekenis of bedoeling aan die teks toegeskryf (of "ingelees") wat nie daarin staan nie. Aansluiting verwys weer na die fout wat die ontleder maak om die teks geheel en al vanuit sy eie ervaringswêreld te skryf. Dikwels kan inlegkunde die beste opgemerk word wanneer iemand 'n teks willens en wetens buite sy konteks aanhaal om 'n omstrede standpunt te maak. Twee foute lei maklik tot die verdraaiing: selektiewe teksverwysings en (die absolute) afdwing van eietydse waardes, vertolkings en tydsgees.
Inlegkunde kan nie altyd vermy word nie: "Om tekste wat 2 000 jaar en ouer is te vertaal, is oneindig moeiliker as wat baie moderne lesers van die Bybel hulle kan voorstel. Dis beslis moeiliker om sommige dele van Job in Afrikaans te vertaal as wat dit vir 'n Amerikaner oor 200 jaar gaan wees om gedigte van N.P. van Wyk Louw in New York se Engels te vertaal. Die vertalers van die Bybel is soms genoop om te vertaal wat hulle dink 'n Griekse of Hebreeuse uitdrukking beteken, hoewel so 'n vorm van inlegkunde nie noodwendig doelbewus plaasvind nie."
W. Burger skryf ook dat die ontleder moet waak om nie 'n betekenis op 'n teks af te dwing of "voorbeelde" daarin uit te sonder nie. Daarby moet elke aspek van 'n teks ondersoek word, sodat 'n mens meer daarvan sal verstaan as slegs die idees wat 'n mens by voorbaat daarin verwag.
Oerruimtevaart
Aanhangers van die oerruimtevaart haal soms histories-letterlik dele uit die Bybel aan (maar ook ander heilige boeke en apokriewe (soos die Boek van Henog), asook kunsskatte soos muurskilderye, monumente uit die oudheid, ens.) om te bewys dat ruimtewesens in toeka se dae op die aarde kom land het en verantwoordelik was vir die totstandkoming en monitering van die mens en sy beskawing. Die voormense het werklik aanskou hoe die ruimtewesens al om die eeue heen met die mensdom kontak gemaak het, mee seksuele omgang gehad het (om ras- en intelligensieverbetering), en hoe die gepaste tegnologie aan die mensdom op die regte tyd verskaf is, soos die menslike verstand en gees mettertyd verbeter het. Daar word veronderstel dat die tekste historiese feite en ware gebeurtenisse weergee wat letterlik plaasgevind het, maar versluier is in primitiewe taal. Een bekende voorbeeld is Von Däniken se interpretasie van Esegiël 1: Esegiël het letterlik gesien hoe 'n ruimteskip land en was 'n getuie van die geskiedkundige gebeurtenis. Weens 'n woordeskatgebrek is die profeet daartoe gedwing om eenvoudige taal te gebruik om die onbekende te omskryf. Volgens Von Däniken het die ruimtewesens Esegiël wenke en aanwysings gegee vir 'n stigtelike samelewing en hom die opdrag gegee om sy land tot orde te roep.
De Bruin wys op Von Däniken se verouderde eksegetiese benadering wat as onwetenskaplik beskou kan word, omdat die resultate onkontroleerbaar en onbetroubaar is. Die veronderstelling dat die Bybelse tekste van historiese gebeurtenisse getuig is nie op sigself problematies nie, mits die spesifieke teks se histories-literêre konteks geanaliseer is en na die geheelbeeld van die teks se betekenis op alle vlakke gekyk word.
Jungiaanse interpretasies van oertekse
Oertekste word dikwels Jungiaans geïnterpreteer. Die probleem is net dat sielkunde nie op 'n "dooie" teks toegepas kan word soos op 'n pasiënt nie. Buiten die gestorwe outeur van die skryfwerk wat nie om helderheid geraadpleeg kan word nie, speel die Jungiaan met sy vooropgesteldheid bloot raai-raai speletjies met eietydse wenke en patrone en Westerse argetipes – waar weereens buite die konteks aangehaal word en ongevraagde verklarings aan die teks toegedig word, wat nie strook met die teks se oorspronklike bedoeling nie. Soos by die Oerruimtevaartteorie, is daar geen vuurvaste bewyse ter tafel nie – slegs opinies en bespiegelings. Volgens Richard Noll in The Aryan Christ:
"The problem, of course, in this application of psychoanalytic theory was that the inert material could not talk back. Clinical hypotheses could not be tested as they could in the give-and-take between psychoanalyst and patient. A work of art, a fairy tale, a hero myth, or a Wagnerian opera had only the new, "real" meaning given to it by the psychoanalyst who wrote about it. Any pretense about the verifiability of psychoanalytic judgments broke down irretrievably. For difficulties like this, contemporary critics of psychoanalysis such as Frederick Crews can claim with justification that it has produced more converts than cures."
Amritsar
Amritsar (Pandjabi: ਅੰਮ੍ਰਿਤਸਰ [əmːɾɪt̪səɾ]; Amrita Saras: "Nektarsee") is 'n stad in die noordweste van Indië. Die stad is in die gelyknamige distrik Amritsar in die deelstaat Panjab (nie vêr van die grens met Pakistan) geleë. Dit is in die 16de eeu deur Goeroe Ram Das gestig. Volgens die volkstelling van 2001 het die stad 975 695 inwoners.
Amritsar is 'n heilige plek vir aanhangers van die Sikh-geloof, wat die beroemde Goue Tempel (Harimandir Sahib) besoek.
In 1919 het Britse soldate 'n vreedsame politieke vergadering beëindig deur op die skare los te brand. Altesame 379 mense is dood, 'n tragedie wat as die "Amritsar-slagting" bekend staan.
In 1984 het die Indiese regering 'n militêre operasie uitgevoer om Sikh-militante uit die Goue Tempel te verwyder. Tenks en ander militêre voertuie is ingespan en die tempel is in die proses erg beskadig.
Hugenote Hoërskool
Die Hugenote Hoërskool is 'n dubbelmediumstaatskool op Wellington in die Boland, Wes-Kaap. Die skool se leerdertal toon 'n konstante styging en daar is tans 820 leerders. Die skoolhoof is mnr. Wikus Naudé. (Daar is 'n hoërskool met dieselfde naam in Springs in Gauteng, maar amptelik is daardie skool Hoërskool Hugenote.)
Geskiedenis
Die skool kan sy geskiedenis terugvoer tot 1868 met die stigting van Wellington se Hoër Jongenskool. Die skool verskuif in 1884 na 'n nuwe perseel op die plek waar Wellington se stadsaal vandag staan. Van die skool se noemenswaardige skoolhoofde was Robert MacCrone (1881–1904), Fransie Roux (1904–1928) en Hennie Roos (1928–1953).
Intussen kom dr. Andrew Murray in September 1871 na Wellington en beywer hom vir die stigting van 'n meisieskool. Die Hugenote-seminarie is in 1874 gestig met mes. Anna Bliss en Abbie Park Ferguson as onderwysers. Die eerste 40 meisies skryf in Januarie daardie jaar in.
In 1954 besluit die destydse Kaaplandse onderwysdepartement die twee skole moet saamsmelt, wat lei tot die stigting van die huidige hoërskool. Aanvanklik is die nuwe hoërskool gehuisves in die geboue van die ou Hugenote-seminarie in Kerkstraat. Die skool se leerdertal neem vinnig toe en binne 16 jaar raak die perseel in Kerkstraat te klein. Die departement van onderwys rig toe die nuwe skool en koshuis op in die Blouvlei, naby die Bolandstadion.
Fasiliteite
Bo en behalwe die gewone onderriglokale beskik Hugenote Hoërskool oor die volgende fasiliteite:
• Internet in alle klasse
• Dataprojektors in alle klasse
• 3 wetenskaplaboratoriums
• 3 biologielaboratoriums
• ’n goed toegeruste Verbruikerstudielokaal
Wolga-Bulgarye
Wolga-Bulgarye was ’n historiese Islamitiese  staat wat tussen die 7de en 13de eeu bestaan het naby die samevloei van die Wolga- en die Kama-rivier in wat nou Europese Rusland is.